8. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΚΑΙ ΠΡΟΝΟΙΑΣ  Αριθ. Α3β/2115 της 8/22 Ιουν. 1984  (ΦΕΚ Β΄ 415) Όροι και προϋποθέσεις λειτουργίας των μονάδων μεταμόσχευσης. Έχοντας υπόψη: 1.Τις διατάξεις του άρθρ. 3 του Νόμ. 1383/83 «αφαιρέσεις και μεταμοσχεύσεις ανθρωπίνων ιστών και οργάνων». 2.Την 4/28.12.83 γνωμοδοτική απόφαση της Ολομέλειας του ΚΕ.Σ.Υ., αποφασίζουμε: Άρθρ.1.-Οι όροι και οι προϋποθέσεις λειτουργίας των μονάδων μεταμόσχευσης, ο εξοπλισμός τους, η σύνθεση του προσωπικού τους καθώς και κάθε άλλη σχετική λεπτομέρεια, ορίζονται όπως παρακάτω: Μονάδες μεταμόσχευσης νεφρών Άρθρ.2.-1.Οι μονάδες μεταμόσχευσης νεφρών λειτουργούν σε Γενικό Νοσοκομείο που έχει: α)Πλήρη εξοπλισμό. β)Γιατρούς των κυριότερων ειδικοτήτων. γ)Τμήμα Γενικής Νεφρολογίας στα πλαίσια του Παθολογικού τομέα, με δυνατότητα εκτέλεσης βιοψιών νεφρού, σύγχρονων μεθόδων εξωνεφρικής κάθαρσης (αιματοκάθαρση, διαπεριτοναϊκή κάθαρση, συνεχή φορητή διαπεριτοναϊκή κάθαρση). δ)Νεφρολογικό εξωτερικό ιατρείο. ε)Εξωτερικό Ιατρείο Μεταμοσχεύσεων. στ)Πλήρη κάλυψη σε εργαστήρια: 1)Μικροβιολογικό, με τμήμα κλινικής μικροβιολογίας. 2)Βιοχημικό. 3)Ραδιοϊσοτόπων, με δυνατότητα ποσοτικής εκτίμησης διαφόρων παραμέτρων της νεφρικής λειτουργίας. 4)Ανοσολογικό, με δυνατότητα εκτέλεσης των σύγχρονων και εξειδικευμένων τεχνικών που απαιτούνται για την ανοσολογική παρακολούθηση των ασθενών πριν και μετά τη μεταμόσχευση, συμπεριλαμβανομένων και των Τεχνικών ιστοσυμβατότητας. 5)Ακτινολογικό με δυνατότητα εκτέλεσης σύγχρονων τεχνικών και ειδικότερα αγγειογραφιών. 6)Υπερήχων. 7)Παθολογοανατομικής στο οποίο να λειτουργεί ειδικό τμήμα ανοσοπαθολογίας του νεφρού. 8)Αιμοδοσίας με δυνατότητες εκτέλεσης ειδικών τεχνικών που αφορούν τις μεταγγίσεις νεφροπαθών. 2.Η μονάδα μεταμόσχευσης και χειρουργικής νεφροπαθών λειτουργεί σαν ανεξάρτητο τμήμα του χειρουργικού τομέα, το οποίο έχει τους παρακάτω θαλάμους: α)2-4 μονόκλινους με δυνατότητα ανάπτυξης εντατικής παρακολούθησης και θεραπείας. β)1-3 δίκλινους. γ)4-5 τετράκλινους. Από τους θαλάμους αυτούς, ένας τετράκλινος θα είναι για τη νοσηλεία παιδιών για την προώθηση της παιδιατρικής μεταμόσχευσης. Στο θάλαμο αυτό θα νοσηλεύονται παιδιά, που πάσχουν από χρόνια νεφρική ανεπάρκεια και πρόκειται να υποβληθούν σε μεταμόσχευση ή σε διάφορες επεμβάσεις σχετιζόμενες με την αρρώστια τους (π.χ. νεφροκτομή .AV FISTULA). Απαραίτητη είναι η συνεργασία των γιατρών της μονάδας μεταμόσχευσης νεφρού με ένα Παιδονεφρολόγο, για την αντιμετώπιση των μικρών αυτών ασθενών. 3.Η μονάδα μεταμόσχευσης νεφρού να έχει το παρακάτω προσωπικό. α)Ιατρικό προσωπικό: 1)1-2 Διευθυντές. 2)    2 Επιμελητές Α΄ 3)    4 Επιμελητές Β΄. 4)   6 Ειδικευόμενους Βοηθούς στη Γενική Χειρουργική με τα εξής προσόντα: Διευθυντής : Εμπειρία στη χειρουργική των μεταμοσχεύσεων νεφρού σε ενεργό μονάδα για 5 τουλάχιστον χρόνια και εφόσον συμπληρώνει τον απαιτούμενο από το νόμο χρόνο για την κατάληψη θέσης Δ/ντή Χειρουργικής Κλινικής. Επιμελητής Α΄: Εμπειρία στη χειρουργική των μεταμοσχεύσεων νεφρού σε ενεργό μονάδα για 3 τουλάχιστον χρόνια, από τα οποία τα δύο μετά τη λήψη της ειδικότητας Γενικής Χειρουργικής και εφόσον συμπληρώνει τον απαιτούμενο από το νόμο χρόνο, για την κατάληψη της θέσης Επιμελητή Α΄. Επιμελητής Β΄. Ειδικότητα Γενικής Χειρουργικής. Ειδικευόμενοι: Τοποθετούνται από το χειρουργικό τομέα. β)2 Κοινωνικούς Λειτουργούς. γ)2 Διοικητικούς για τη στελέχωση της Γραμματείας που να κατέχουν άριστα την Αγγλική γλώσσα και άριστη ελληνική και αγγλική αλληλογραφία. δ)Ένα Συντονιστή μεταμοσχεύσεων, ο οποίος μπορεί να είναι γιατρός ή Επισκέπτρια αδελφή ή Κοινωνικός Λειτουργός και θα ορίζεται με απόφαση του Υπουργού Υγείας και Πρόνοιας μετά από πρόταση της Υπηρεσίας Συντονισμού και Ελέγχου του Προγράμματος εξωνεφρικής κάθαρσης και μεταμοσχεύσεων. Το προσωπικό των μονάδων μεταμόσχευσης νεφρού και κάθε άλλης υπηρεσίας (επιστημονική, διοικητική κλπ.) που εμπλέκονται στη μεταμόσχευση, οφείλουν να βρίσκονται σε συνεχή ετοιμότητα περιλαμβανομένων ακόμα και των ημερών αργιών, εορτών κλπ., ώστε να εξασφαλίζονται οι προϋποθέσεις για τη μη απώλεια μοσχεύματος νεφρού. Η μονάδα μεταμόσχευσης νεφρού, θα βρίσκεται σε στενή συνεργασία με τη Νεφρολογική κλινική και θα τηρούν κοινό αρχείο, κοινή Γραμματεία, κοινή Κοινωνική Υπηρεσία κλπ.  4.Στις μονάδες μεταμόσχευσης νεφρού σε ένα τρίμηνο το αργότερο από τότε που θα αρχίσει η λειτουργία τους πρέπει να υπάρχουν α)Τερματικός Ηλεκτρονικός υπολογιστής, που θα βρίσκεται σε συνεχή σύνδεση με το Κ.Η.Υ.Κ.Υ. και την Υπηρεσία Συντονισμού και Ελέγχου του προγράμματος εξωνεφρικής κάθαρσης και μεταμοσχεύσεων. (Αντί για τη σελ. 256,267(α) Σελ.256,267(β)  Τεύχος Ι-9-3 Σελ.43 Μεταμόσχευση Βιολογικών Ουσιών 34.Β.π.8 β)Εξωκείμενη γραμμή με το Κέντρο Ιστοσυμβατότητας. γ)ΤΕΛΕΞ για σύνδεση με μεταμοσχευτικά Κέντρα του εξωτερικού και εσωτερικού κλπ. δ)Δύο τουλάχιστον εξωτερικές γραμμές τηλεφώνου, από τις οποίες μία θα είναι μόνο για λήψη τηλεφωνημάτων. β)Βομβητές μεγάλης ακτίνας, με τους οποίους θα εφοδιαστούν το ιατρικό προσωπικό και το ανώτερο νοσηλευτικό προσωπικό, που πρέπει να είναι σε άμεση επικοινωνία με το νοσοκομείο (Χειρούργοι, Νεφρολόγοι, εφημερεύουσα Αδελφή Μ.Τ.Ν. κ.α.). στ)Ενδονοσοκομειακή εγκατάσταση βομβητών τουλάχιστον του ιατρικού προσωπικού του Μεταμοσχευτικού και Νεφρολογικού Κέντρου. Μονάδες Μεταμόσχευσης Κερατοειδούς Άρθρ.3.-1.Οι μονάδες μεταμόσχευσης κερατοειδούς λειτουργούν σε Γενικό Νοσοκομείο που έχει τις παρακάτω προϋποθέσεις: α)Λειτουργεί οφθαλμολογικό τμήμα στα πλαίσια του χειρουργικού τομέα. Το Τμήμα θα πρέπει να είναι στελεχωμένο με δύο τουλάχιστο οφθαλμίατρους. Επιστημονικός υπεύθυνος του τμήματος πρέπει να είναι οφθαλμίατρος, με 5ετή τουλάχιστον νοσοκομειακή χειρουργική εμπειρία. β)Το οφθαλμολογικό τμήμα πρέπει να παρουσιάζει ετήσια κίνηση τουλάχιστον 100 μεσαίων και μεγάλων επεμβάσεων (τραυματισμοί κερατοειδούς, καταρράκτης κλπ.). γ)Εκτός από το συνήθη εξοπλισμό οφθαλμολογικής κλινικής θα πρέπει να διαθέτει: 1)Χειρουργικό μικροσκόπιο. 2)Απαραίτητα εργαλεία (σετ) για εξόρυξη και κεροπλαστική. 3)Ειδικό τρύπανο. 2.Η μονάδα μεταμόσχευσης κερατοειδούς λειτουργεί στο οφθαλμολογικό τμήμα. Μονάδες Μεταμόσχευσης Οστών Άρθρ.4.-1.Οι μονάδες μεταμόσχευσης οστών λειτουργούν σε Γενικό Νοσοκομείο, στο οποίο υπάρχει τμήμα Ορθοπεδικής στα πλαίσια του χειρουργικού τομέα. 2.Επιστημονικός υπεύθυνος του τμήματος είναι γιατρός με βαθμό Δ/ντή. Μονάδες Μεταμόσχευσης Ακουστικών Οσταρίων και Τυμπανικού Υμένα Άρθρ.5.-1.Οι μονάδες μεταμόσχευσης ακουστικών οσταρίων και τυμπανικού υμένα, λειτουργούν σε Γενικό Νοσοκομείο, στο οποίο υπάρχει Ωτορινολαρυγγολογικό Τμήμα στα πλαίσια του Χειρουργικού τομέα. 2.Επιστημονικός υπεύθυνος του τμήματος είναι γιατρός με βαθμό Δ/ντή. Σελ.256,268(β)  Τεύχος Ι-9-3 Σελ.44 Μονάδες Μεταμόσχευσης Δέρματος Άρθρ.6.-1.Οι μονάδες μεταμόσχευσης δέρματος λειτουργούν σε Γενικό Νοσοκομείο, στο οποίο υπάρχει τμήμα πλαστικής χειρουργικής ή μονάδα εγκαυμάτων στα πλαίσια του χειρουργικού τομέα. Άρθρ.7.-1.Οι μονάδες μεταμόσχευσης υποχρεούνται να υποβάλουν κάθε χρόνο στο ΚΕΣΥ αναλυτική έκθεση με τις δραστηριότητες της μονάδας. Αν η δραστηριότητα δεν κριθεί ικανοποιητική ο Υπουργός, μετά από πρόταση του ΚΕ.Σ.Υ., με απόφασή του μπορεί να άρει την άδεια λειτουργίας.